CELEX: 62021TN0440
Language: fi
Date: 2021-07-20 00:00:00
Title: Asia T-440/21: Kanne 20.7.2021 – TM v. EKP

27.9.2021   
            
            
               FI
            
            
               Euroopan unionin virallinen lehti
            
            
               C 391/20
            
         
      Kanne 20.7.2021 – TM v. EKP
      (Asia T-440/21)
      (2021/C 391/28)
      Oikeudenkäyntikieli: englanti
      
         Asianosaiset
      
      
         Kantaja: TM (edustajat: asianajajat L. Levi ja A. Champetier)
      
         Vastaaja: Euroopan keskuspankki (EKP)
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa Euroopan keskuspankin johtokunnan 15.12.2020 tekemän päätöksen, jolla P nimitettiin tietotekniikan pääosaston pääjohtajaksi kantajan sijasta;
               
            
                  —
               
               
                  kumoaa tarvittaessa johtokunnan 11.5.2021 tekemän päätöksen, jolla hylättiin kantajan valitsematta jättämistään koskevasta päätöksestä tekemä erityinen valitus;
               
            
                  —
               
               
                  määrää kantajalle 15.12.2020 tehdystä päätöksestä aiheutuneen aineellisen vahingon korvattavaksi 73 679,47 eurolla;
               
            
                  —
               
               
                  määrää kantajalle henkisestä kärsimyksestä aiheutuneen vahingon korvattavaksi symbolisella yhdellä eurolla.
               
            
         Oikeudelliset perusteet ja pääasialliset perustelut
      
      Kantaja esittää kanteensa tueksi kolme kanneperustetta.
      
                  1)
               
               
                  Ensimmäisen kanneperusteen mukaan on tehty ilmeinen arviointivirhe ja palvelussuhteen ehtojen 8a artiklan c alakohtaa on rikottu ja EKP:n henkilöstösääntöjen 1a.1.1(b), 1a.2.1.1 ja 1a.2.6.1 artiklaa on rikottu; hakuilmoitusta on rikottu; yksikön etua on loukattu.
               
            
                  2)
               
               
                  Toisen kanneperusteen mukaan palvelukseenottomenettely 2020-2738-EXT on lainvastainen, koska EKP:n henkilöstösääntöjen 1a.3.1.2 artiklan 4 kohtaa on rikottu ja valtaa on väärinkäytetty.
               
            
                  3)
               
               
                  Kolmannen kanneperusteen mukaan EKP:n henkilöstösääntöjen 1a.2.7.9, 1a.2.7.10 ja 1a.2.7.11 artiklaa on rikottu; perustelut ovat puutteelliset; hyvän hallinnon periaatetta on loukattu.